《和张王臣》
宋代·廖行之

词伯今犹从事衫，追风才轶谢羸骖。
浪传齐己声江左，不见弥明隐岳南。
骚读正堪供痛饮，箎音那许接高谈。
君家况有輶轩法，乞与新编得细参。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。